 Agaasimaha Ururka Kal-kaaliyayaasha iyo Umulisooyinka Somaliland Marwo Foosiya Maxamed Ismaaciil oo iyadu ugu horeyn Munaasibadaas ka hadashay, ayaa aad u soo dhaweeysay Gudoomiyaha cusub iyo ku xigeenkiisa, waxayna hadalkeedii ku bilawday Waxaan jecel ahay in aan soo dhaweeyo Guddoomiyahayga iyo Guddoomiye ku xigeenkiisa, in badan ayaanu lahayn Baabuurkeenu waa bila Darawal, Darawalkiina waanu helnay Maanta, haddii aanu nahay Ururka Dhakhaatiirkta iyo Ururka Kal-kaaliyayaasha iyo Umulisooyinka Somaliland, waxa aanu ku doodi jirnay in aanu helno qeybtii sharciga, iyo ilaalinta Bulshada, waxaan leeyahay Hambalyo ku soo dhawaada Bahda Caafimaadka. 